Дарэчы, палітыка санкцый і санкцыйных мер у адказ, якія Расія ўвяла ў адносінах да Еўропы, актуалізавала стварэнне паняцця “Тавар Саюзнай дзяржавы”, пра які я казаў вышэй. У такім разе, мабыць, было б прасцей пазбягаць нейкіх санкцыйных мер з боку трэціх бакоў. Да прыкладу, вы не раз чулі жарты пра беларускія крэветкі і вустрыцы. Але ж усё проста. Беларусь закупляе рыбу і морапрадукты, якія затым перапрацоўвае. І гэты перапрацаваны прадукт ужо з’яўляецца беларускім таварам па ўсіх правілах. Чаму не зрабіць яго агульным?